30.09.2019
Шьамтәылатәи Арабтә Республика Ахада Башар Асад Аҧсны Аҳәынҭқарра Ахада Рауль Ҳаџьымба Аиааиреи Ахьыԥшымреи рымш идиныҳәалеит.
Аацҳамҭаҟны иазгәаҭоуп:
«Ҳаҭыр зқәу Рауль Џьумка-иԥа! Акыр исзаҧсоу сҩыза!
Гәахәароуп сара сзы Аҧсны Аҳәынҭқарра Аиааиреи Ахьыҧшымреи рымш инарымаданы, шәтәыла аҧхьаҟагьы аҿиареи аизҳазыҕьареи аиуа, ҩызара ҳзызуа Аҧсны жәлар – агәҭакқәа рынаӡара иазку азеиҕьашьарақәа шәаҭәашьара.
Абри аҭагылазаашьа схы иархәаны, еиҭа ишьақәсырҕәҕәоит еиҧҟьарада ҳусеицура, аиҩызара зыбжьоу ҳаҩ-жәларык рыхьӡала имҩаҧаҳго аусеицураҟны аихьӡара ҿыцқәа хықәкыс измоу ҳазҭоу ашықәс азы иҟаҵоу ашьаҿақәа шьаҭас иҟаҵаны, ҩ-ганктәи ҳаизыҟазаашьақәа рырҕәҕәареи рырҿиареи рзы иҳалшо зегьы шыҟаҳҵо атәы.
Ҳаҭыр зқәу Ахада, акыр исзаҧсоу сҩыза, агәра жәгарц сҭахуп ҳаҭыр дула сшышәзыҟоу».